**Receptionist søges til spændende stilling i Ribe**

**Brænder du for at bidrage til et godt arbejdsmiljø og gode resultater for dig, dine kollegaer og vores mange søde patienter?**

**Besidder du et stort overblik og gode kommunikative evner? Har du skarpe administrative kompetencer og en løsningorienteret tilgang? Så er det dig vi søger, til vores skønne klinik**

Vores helt fantastiske klinik i Ribe råder over 8 store og moderne klinikrum og vi udfører alle former for tandbehandlinger, herunder kirurgi og orto-behandling. Klinikken er helt unik, med atriumgård i venteværelset, separat TV-rum til de mindste besøgende og bare helt fantastiske faciliteter – en klinik der bør opleves!

**Dit overordnede ansvar**

* For dine kollegaer vil du spille en central rolle i at få hverdagen til at køre bedst muligt og sikre gode fyldte aftalebøger
* For vores patienter skal du sikre et højt serviceniveau og en god helhedsoplevelse
* Administrativt vil du være ansvarlig for optimalt indkald, debitorhåndtering, lettere bogføring mm.

Vi forestiller os at du er en glad og smilende person som vil bidrage til et godt arbejdsmiljø og være med til at sætte eget positive præg på samarbejde og godt kollegaskab.

Vi værdsætter gode arbejdsdage, hvorfor vi også ønsker os en stabil, pligtopfyldende og god kollega.

Vores mange søde og loyale patienter fortjener den bedste oplevelse. Derfor er det også en fordel hvis du

* Har et smil man kan høre igennem telefonen
* Er komfortabel med patienthåndtering og at det falder dig naturligt at kommunikere med mange forskellige mennesker
* Er serviceminded og kan sætte enhver patienten i centrum
* Allerede har erfaring fra en lignende stilling med receptionsopgaver og patientservice

Du kan se frem til sparring med vores dygtige receptionister på landsplan, ligesom du vil få god hjælp af klinikkens erfarne personale. Din daglige og direkte sparringspartner er Klinikchefen.   
Vi lægger stor vægt på at du har gode menneskelige kvaliteter og værdier samt har en struktureret, og prioriteret tilgang til arbejdsopgaverne.

Derudover er det en stor fordel hvis du har nemt ved IT, nye systemer samt en god driftsforståelse. Vi arbejder med Dental Suite og erfaring hermed er et plus, men ikke et krav.

Er du interesseret i stillingen, eller blot at høre mere? Så tøv ikke med at kontakte os.

Vi ser frem til at høre fra dig!